戰國吟
作者：邵雍
朝代：宋

paragraphs: 七國之時尚戰爭，威强智詐一齊行。
廉頗白起善用兵，蘇秦張儀善縱橫。
朝爲布衣暮公卿，昨日鼎食今鼎烹。
范雎謝相何心情，蔡澤入秦何依憑。
始皇奮袂天下寧，二世乞爲氓不能。
三千賓客憤未平，百二山河漢已興。
所存舊物惟空名，殘陽衰草山川形。
都似一場春夢過，自餘惡足語威獰。